Document ID: 31999R2655

31999R2655
L 325/12
JURNALUL OFÍCIAL AL UNIUNII EUROPENE
REGULAMENTUL (CE) NR. 2655/1999 AL COMISIEI
din 16 decembrie 1999
de modificare a Regulamentului (CE) nr. 2221/95 privind normele de aplicare a Regulamentului (CEE) nr. 386/90 al Consiliului în ceea ce privește controalele fizice efectuate la exportul de produse agricole care beneficiază de restituiri și de modificare a Regulamentului (CE) nr. 3122/94 de stabilire a criteriilor pentru evaluarea riscurilor în ceea ce privește produsele agricole care beneficiază de o restituire
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 386/90 al Consiliului din 12 februarie 1990 privind controlul la exportul de produse agricole care beneficiază de o restituire sau de alte sume (1), modificat de Regulamentul (CE) nr. 163/94 (2), în special articolul 6,
întrucât:
(1)
Regulamentul (CE) nr. 2221/95 al Comisiei (3), modificat ultima dată de Regulamentul (CE) nr. 1167/97 (4) prevede normele de aplicare a Regulamentului (CEE) nr. 386/90; întrucât, pentru a ameliora eficiența controalelor, în lumina experienței și a recomandărilor Curții de Conturi în domeniu, este necesară modificarea respectivelor norme.
(2)
În ceea ce privește valoarea restituirilor, partea alocată produselor care nu sunt incluse în anexa I la tratat este de mică importanță. Pe de altă parte, proporția controalelor fizice asupra produsele care nu sunt incluse în anexa I este mare. Pentru o mai bună utilizare a metodelor de control, acest dezechilibru trebuie ameliorat. Acest lucru poate fi parțial realizat prin reducerea ratei controlului la 0,5 % la produsele care nu sunt incluse în anexa I. În plus, statele membre nu trebuie să țină cont, la calcularea ratei minime a controalelor care trebuie efectuate în conformitate cu articolul 3 din Regulamentul (CEE) nr. 386/90, de declarațiile de export referitoare la cantități mici sau la o valoare mică a restituirii.
(3)
Articolul 21 alineautl 1 din Regulamentul (CE) nr. 800/1999 al Comisiei (5) prevede că nu se acordă nici o restituire pentru produsele care nu sunt de o bună calitate comercială la data acceptării declarației de export. Chiar dacă nu este posibilă examinarea tuturor produselor prezentate la export, deoarece capacitatea analizării în laborator este limitată, dacă buna calitate comercială a unui produs face obiectul unor suspiciuni clare, trebuie efectuate controale suplimentare, dacă este necesar, prin mijloace de testare în laborator.
(4)
O examinare a testelor de laborator a indicat că obligativitatea testării în laborator trebuie diminuată dacă există o asigurare pozitivă pe baza unor rezultate satisfăcătoare obținute în mod repetat pentru același produs de la același exportator.
(5)
Există o distincție între regimul vamal al mărfurilor destinate exportului în porturile mari, unde există o mare varietate de produse și un mare număr de exportatori, și regimul vamal al mărfurilor destinate exportului în birourile vamale, unde este manipulat numai un număr limitat de produse, aparținând unui număr mic de exportatori. În acest ultim caz, mărfurile destinate exportului beneficiază de un control mult mai intensiv. Pentru astfel de birouri vamale, trebuie luată în considerare selectarea mărfurilor pentru controlul fizic pe baza unui eșantion reprezentativ mai mic.
(6)
De asemenea, dispozițiile privind controalele de substituire trebuie făcute mai flexibile, astfel încât controalele să fie efectuate conform unei analize de risc.
(7)
Evaluarea punerii în aplicare a Regulamentului (CEE) nr. 386/90 necesită ca statele membre să fie obligate să depună evaluări anuale ale executării și eficienței controalelor efectuate în temeiul prezentului regulament.
(8)
Pentru a facilita punerea în aplicare a noilor dispoziții și în scopul clarității, articolul 4 din Regulamentul (CE) nr. 3122/94 al Comisiei (6) se înlocuiește cu articolul 5a alineatul 1.
(9)
Măsurile prevăzute în prezentul regulament sunt conforme cu avizul Comitetului de gestionare în domeniu,
ADOPTĂ PREZENTUL REGULAMENT:
Articolul 1
Regulamentul (CE) nr. 2221/95 se modifică după cum urmează:
1.
Articolul 2 alineatul 3 se înlocuiește cu următorul text:
„La calcularea ratei minime a controalelor care trebuie efectuate în conformitate cu articolul 3 alineatul 2 din Regulamentul (CEE) nr. 386/90, statele membre pot să nu țină cont de declarațiile de export referitoare la cantități care nu depășesc:
-
5 000 kg în cazul cerealelor și al orezului,
-
1 000 kg pentru fructe și legume, precum și pentru produsele care nu sunt incluse în anexa I la tratat,
-
500 kg în cazul altor produse.
Ca alternativă, statele membre pot, de asemenea, să nu țină cont de declarațiile de export referitoare la valori ale restituirilor mai mici de 200 EUR.”
2.
În articolul 5 se adaugă un nou alineat, după cum urmează:
„(5) Dacă buna calitate comercială a unui produs face obiectul unei suspiciuni concrete, biroul vamal verifică conformitatea cu dispozițiile comunitare aplicabile, în special cu cele privind normele sanitare și fitosanitare comunitare. În cazul în care consideră necesar, biroul vamal inițiază sau determină inițierea testărilor de laborator, indicând obiectivul testului.”
3.
Se inserează următorul articol 5a:
„Articolul 5a
Dacă statul membru aplică un sistem de analiză a riscului în conformitate cu articolul 3 alineatul 2 al doilea paragraf din Regulamentul (CEE) nr. 386/90, se aplică următoarele norme:
1.
procentajul de controale fizice efectuate la produsele care nu sunt cuprinse în anexa I nu este luat în considerare la determinarea ratei totale de 5 % pentru toate sectoarele. În acest caz, o rată minimă de 0,5 % este obligatorie pentru produsele care nu sunt cuprinse în anexa I;
2.
dacă rata restituirilor depinde de un anumit conținut, iar un produs cu același cod de restituire sau cod NC este exportat în mod regulat de către același exportator și, în ceea ce privește testările în laborator din ultimele șase luni, nu s-au constatat neconformități cu consecințe financiare mai mari de 200 EUR în ceea ce privește valoarea brută a restituirilor, atunci, prin derogare de la articolul 5 alineatul 4, eșantioanele reprezentative trebuie prelevate numai în 50 % din controalele fizice. Dacă, în urma testării în laborator, se constată o neconformitate cu consecințe financiare mai mari de 200 EUR în ceea ce privește valoarea brută a restituirilor, trebuie prelevate eșantioane la toate controalele fizice din următoarele șase luni;
3.
la birourile vamale de export la care se prezintă pentru export un număr limitat de produse (maximum două sectoare de produse) provenind de la un număr mic de exportatori (maximum cinci exportatori), controalele fizice pot fi reduse la o rată minimă de 2 % pe sector de produse. Sectoarele cu mai puțin de 20 de declarații de export pe an pe birou vamal nu sunt luate în considerare la determinarea numărului de sectoare. Birourile vamale pot aplica aceste dispoziții un an calendaristic întreg, pe baza statisticilor privind anul calendaristic precedent, chiar dacă declarațiile de export sunt realizate de exportatori suplimentari sau pentru sectoare suplimentare de produse în decursul anului.”
4.
Articolul 9 alineatul 2 se înlocuiește cu următorul text
„Dacă biroul vamal de export nu a sigilat mijloacele de transport sau pachetele, atunci:
(a)
fără să se aducă atingere măsurilor de control luate în aplicarea altor dispoziții, se efectuează controale de substituire, atât cât este posibil, în vederea evaluării riscurilor
și
(b)
numărul de controale de substituire nu poate fi inferior numărului de zile în care produsele care beneficiază de restituiri la export părăsesc teritoriul vamal comunitar prin biroul vamal de ieșire.”
5.
Se inserează următorul articol 9a:
„Articolul 9a
În fiecare an, înainte de 1 aprilie, statele membre trimit Comisiei un raport de evaluare a executării și eficienței controalelor efectuate în conformitate cu prezentul regulament.”
Articolul 2
Articolul 4 din Regulamentul (CE) nr. 3122/94 se elimină.
Articolul 3
Prezentul regulament intră în vigoare în a șaptea zi de la data publicărü în Jurnalul Oficial al Comunităților Europene.
Prezentul regulament se aplică de la 1 ianuarie 2000.
Dispozițiile articolului 9a se aplică pentru prima dată la controalele efectuate în anul 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 decembrie 1999.

Labels: 3
6